# 28 чэрвеня

|  |
| --- |
| ← **чэрвень** → |
| Пн | Аў | Ср | Чц | Пт | Сб | Нд |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |   |   |   |   |   |
| 2026 год Усе дні |

**28 чэ́рвеня** — 179-ы дзень году (180-ы ў высакосным годзе) паводле Грыгарыянскага календару. Да канца году застаецца 186 дзён.

## Падзеі

* 1119 — параза крыжакаў ад мусульманаў у бітве на Крывавым полі
* 1147 — у часе Рэканкісты хрысьціяне пачалі 4-хмесячную аблогу Лісабону
* 1243 — кансэкраваны Папа рымскі Інацэнт IV
* 1245 — распачаўся I Ліёнскі сабор
* 1389 — Бітва на Косавым полі паміж сэрбскімі і турэцкімі войскамі
* 1461 — Эдуард IV Ёрк стаў каралём Ангельшчыны
* 1519 — Карл V стаў імпэратарам рымска-нямецкім
* 1569 — заключаная Люблінская унія, Каралеўства Польскае і Вялікае Княства Літоўскае злучыліся ў фэдэратыўную дзяржаву Рэч Паспалітую
* 1575 — бітва пад Нагасіна між японскім даймё
* 1629 — падпісаны Алескі эдыкт, які скончыў францускія рэлігійныя войны
* 1635 — Гвадэлюпа стала францускай калёніяй
* 1651 — пачалася бітва пад Берасьцечкам — адна з найбольшых сухапутных бітваў XVII стагодзьдзя
* 1660 — перамога войска ВКЛ і Кароны над маскоўскай рацьцю ў бітве пад Палонкаю. Пералом у вайне, пачалося вызваленьне захопленых земляў Вялікага Княства
* 1778 — бітва пад Манмутам у часе вайны за незалежнасьць ЗША
* 1811 — у Варшаве створаная Генэральная канфэдэрацыя, якая абвясьціла аднаўленьне Каралеўства Польскага
* 1838 — Вікторыя Гановэрская стала каралевай Вялікабрытаніі
* 1911 — у паўночным Эгіпце ўпаў мэтэарыт Нахля з Марсу
* 1914 — у Сараеве забітыя эрцгерцаг Фэрдынанд з жонкай Сафіяй, што стала прычынай пачатку Першай сусьветнай вайны
* 1919:
	+ падпісаная Вэрсальская мірная дамова 1919 году, якая скончыла Першую сусьветную вайну
	+ заснаваная Міжнародная арганізацыя працы
* 1922 — пачалася бітва за Дублін у часе Ірляндзкай грамадзянскай вайны
* 1931 — урачыстае адкрыцьцё кургана Адама Міцкевіча ў Наваградку
* 1936 — заснаваная фашысцкая Француская народная партыя
* 1940 — Румынія ў выніку бальшавіцкага ўльтыматыму аддала СССР Бэсарабію
* 1941:
	+ заняцьце нямецкімі войскамі Менску
	+ пачатак баявой дзейнасьці першага на тэрыторыі Беларусі партызанскага атраду пад камандаваньнем Васіля Каржа
* 1942 — на ўсходнім фронце пачалася нямецкая апэрацыя «Бляў»
* 1944 — заняцьце савецкімі войскамі Віцебску
* 1947 — Беларускай гімназіі ў Рэгенсбургу прысвоенае імя Янкі Купалы
* 1950 — паўночнакарэйскія войскі ў часе Карэйскай вайны занялі Сэул
* 1967 — Ізраіль анэксаваў усходні Ерусалім
* 1978 — касьмічны карабель «Саюз-30» зь Міраславам Гермашэўскім і Пятром Клімуком на борце прыстыкаваўся да арбітальнае станцыі «Салют-6»
* 1979 — заснаваньне Чырвонае кнігі Беларусі
* 1980 — у Флёрыдзе ўтвораны нацыянальны парк Біскейн
* 1982 — у выніку катастрофы рэйсу Ленінград — Кіеў пад Мазыром загінулі 132 асобы
* 1991 — ліквідаваны Савет эканамічнай узаемадапамогі сацыялістычных дзяржаваў
* 1992:
	+ Беларусь устанавіла дыпляматычныя дачыненьні з Расеяй
	+ прынятая Канстытуцыя Эстоніі
* 1995 — у Нямеччыне ўтвораны нацыянальны парк даліны Ніжняй Одры
* 1996 — прынятая новая Канстытуцыя Ўкраіны
* 1997 — Майк Тайсан у часе баксэрскага паядынку адкусіў свайму суперніку Эвандэру Голіфілду кавалак вуха
* 2006 — Чарнагорыя стала 192-м сябрам ААН
* 2009 — у Гандурасе ў выніку дзяржаўнага перавароту адхілены ад улады прэзыдэнт Мануэль Сэляя
* 2011 — на фатаздымках, зробленым касьмічным тэлескопам Габла, быў адкрыты чацьверты спадарожнік Плютона — Кербэр
* 2015 — скончыліся I Эўрапейскія гульні ў Баку

## Нараджэньні

* 1476 — Павал IV, рымскі папа
* 1490 — Альбрэхт Брандэнбурскі, арцыбіскуп магдэбурскі і майнцкі
* 1491 — Генрых VIII, кароль Ангельшчыны
* 1577 — Пітэр Паўль Рубэнс, флямандзкі жывапісец
* 1641 — Марыя Казімера д’Арк’ен, каралева польская й вялікая княгіня літоўская, жонка Яна Сабескага
* 1712 — Жан-Жак Русо, францускі філёзаф
* 1867 — Люіджы Пірандэльлё, італьянскі драматург і празаік
* 1873 — Алексыс Карэль, францускі хірург, біёляг
* 1875 — Анры-Ляон Лябег, францускі матэматык
* 1891 — Павал Валошын, дзяяч заходнебеларускага нацыянальнага руху, публіцыст
* 1894 — Абрам Роам, савецкі кінарэжысэр
* 1912 — Карл Фрыдрых фон Вайцзэкер, нямецкі фізык і філёзаф
* 1914 — Арыбэрт Гайм, аўстрыйскі і нямецкі лекар, ваенны злачынец, вядомы пад мянушкай «Доктар Сьмерць»
* 1923 — Уладзімер Чантурыя, беларускі архітэктар і пэдагог, аўтар «Гісторыі архітэктуры Беларусі да 1917 г.»
* 1934 — Андрэй Пятаў, украінскі футбаліст
* 1941 — Віталь Таўкачоў, беларускі фізык
* 1941 — Вэла Орумэтс, эстонскі сьпявак, Заслужаны артыст Эстонскай ССР
* 1946 — Робэрт Аспрын, амэрыканскі пісьменьнік-фантаст
* 1957 — Георгі Парванаў, прэзыдэнт Баўгарыі
* 1960 — Юры Зісер, беларускі прадпрымальнік
* 1981 — Васіль Кірыенка, беларускі раварыст
* 1981 — Майкл Кэрык, ангельскі футбаліст
* 1984 — Андрэй Пятаў, украінскі футбаліст
* 1985 — Мат’ё Дэбюшы, францускі футбаліст
* 1987 — Богдан Станку, румынскі футбаліст
* 1988 — Аліна Арлова, летувіская сьпявачка
* 1990 — Аляксей Ліхачэўскі, беларускі фэхтавальнік
* 1991 — Кевін дэ Бройнэ, бэльгійскі футбаліст

## Сьмерці

* 767 — Павал I, Папа рымскі
* 1586 — Прымаж Трубар, славенскі першадрукар, перакладнік Бібліі
* 1794 — Ігнацы Якуб Масальскі, князь, рэлігійны, грамадзкі й палітычны дзяяч Рэчы Паспалітай, мэцэнат
* 1797 — П’етра Веры, італьянскі асьветнік
* 1914 — Франц Фэрдынанд, аўстрыйскі эрцгерцаг
* 1922 — Велімір Хлебнікаў, расейскі паэт і празаік
* 1932 — Майроніс, летувіскі сьвятар, драматург
* 1938 — Барыс Жуковіч, расейскі архівіст, гісторык-археоляг
* 1942 — Янка Купала, клясык беларускай літаратуры, паэт, драматург, публіцыст, выбітны дзяяч беларускага Адраджэньня пачатку XX стагодзьдзя
* 1970 — Анатоль Сербантовіч, беларускі паэт
* 1989 — Ёрыс Івэнс, нідэрляндзкі кінарэжысэр
* 2008 — Руслана Каршунова, фотамадэль

## Сьвяты

* Афіцыйны Дзень вынаходніка і рацыяналізатара
* Дзень Сьвятога Ірэнэя, біскупа і пакутніка. Сьвяты Ірэнэй Ліёнскі па праве лічыцца адным з найбольшых тэолягаў і пісьменьнікаў каталіцкай царквы раньнехрысьціянскіх часоў.
* Дзень савецкай акупацыі ў Малдове. У гэты дзень у 1940 годзе савецкія войскі ўступілі ў Бэсарабію і Паўночную Букавіну, на тэрыторыі якіх пазьней была ўтвораная Малдаўская ССР.
* Дзень Канстытуцыі ва Ўкраіне